jkorsvik/nowiki_second_scrape_merged huggingface dataset:
Maurice Schilles

Maurice Schilles (født 25. februar 1888 i Puteaux, død 22. desember 1950 i Suresnes) var en fransk syklist som deltok i de olympiske leker 1908 i London.
Schilles ble olympisk mester i sykling under OL 1908 i London. Han vant 2000 meter tandem sammen med André Auffray. På 5000 meter kom han på andreplass bak britiske Benjamin Jones


== OL-medaljer ==
1908  London -  Gull sykling, 2000 meter tandem (sammen med André Auffray)
1908  London -  Sølv sykling, 5000 meter


== Referanser ==


== Eksterne lenker ==
(en) Maurice Schilles – Olympedia 
(en) Maurice Schilles – Sports-Reference (OL-resultater – arkivert) 
(en) Maurice Schilles – databaseOlympics.com (arkivert) 
(en) Maurice Schilles – Cycling Archives
André Auffray

André Auffray (født 2. september 1884, død 3. november 1954) var en fransk syklist som deltok i de olympiske leker 1908 i London.
Auffray ble olympisk mester i sykling under OL 1908 i London. Han vant 2000 meter tandem sammen med Maurice Schilles. På 5000 meter kom han på tredjeplass bak britiske Benjamin Jones og sin landsmann Maurice Schilles.


== OL-medaljer ==
1908  London -  Gull sykling, 2000 meter tandem (sammen med Maurice Schilles)
1908  London -  Bronse sykling, 5000 meter


== Referanser ==


== Eksterne lenker ==
(en) André Auffray – Olympedia 
(en) André Auffray – Sports-Reference (OL-resultater – arkivert) 
(en) André Auffray – Cycling Archives
Émile Demangel

Émile Demangel (født 20. juni 1882 i La Chapelle-aux-Bois, død 11. oktober 1968 i Xertigny) var en fransk syklist som deltok i de olympiske leker 1908 i London.
Demangel vant en olympisk sølvmedalje i sykling under OL 1908 i London. Han kom på andreplass, bak britiske Victor Johnson, på den korteste distansen i banesyklingen, 660 yards. Det var 46 syklister fra ni nasjoner som deltok.


== OL-medaljer ==
1908  London -  Sølv sykling, 660 yards


== Referanser ==


== Eksterne lenker ==
(en) Émile Demangel – kategori av bilder, video eller lyd på Commons 
(en) Émile Demangel – Olympedia 
(en) Émile Demangel – Sports-Reference (OL-resultater – arkivert) 
(en) Émile Demangel – Cycling Archives
Svein Erik Vold

Svein Erik Vold (født 31. oktober 1985) er en norsk bane- og landeveissyklist. Han syklet fra 2005 til 2012 for det norske kontinentallaget Team Joker Bianchi. Svein Erik har blitt Norgesmester på banesykling på 1000 meter hele 6 ganger, både som junior og senior.
Etter 2012-sesongen la han opp og ble sportsdirektør i Joker Merida.


== Referanser ==


== Eksterne lenker ==
(en) Svein Erik Vold – ProCyclingStats 
(en) Svein Erik Vold – Cycling Archives 
(en) Svein Erik Vold – Cycling Quotient
Hesnesøya

Hesnesøya er ei øy som ligger på Sørlandskysten i havgapet rett utenfor Hesnes, øst for Grimstad. Den er ca. 0,54 km², høyeste punkt er 28 moh. Bebyggelsen ligger stort sett på nordsiden, ved sundet mot nabøøya Kvaløya. Hesneskanalen ble anlagt i 1883 for å lette adkomsten for de fastboende på Hesnesøya inn til Grimstad.
På 1580 tallet nevner den hollandske kartografen Lucas Janszoon Waghenaer en kirkebygning på Hesnesøya. Dette i forbindelse med redegjøring for innseilingen til Hesnes havn og han nevner der at det er grunnt vann nærmere den lille kirken. Ifølge losbøker skal denne kirken ha vært hvitmalt. På Olaus Magnus sitt Carta Marina fra 1539 så er det tegnet inn en kirke som helt tydelig blir kalt Hesnes. Nær nordspissen på Hesnes-øya finner du Kabelviga som antakelig er en omskriving for Kapellvika. Når kapellet ble revet vet man ikke, men det er ikke nevnt i Stavanger bispedømmes jordbok fra 1620 nevnes kapellet ikke og man antar at det er lagt ned før dette. Man antar at det har vært kirkegård uavbrutt siden middelalderen. I nyere tids tradisjon har denne vært knyttet til sjømenn og pestofre. Kirkegården ble siste gang brukt i 1716.
Øya er kjent fra Henrik Ibsens dikt «Terje Vigen»; den er modell for Terjes hjemsted. Henrik Ibsens farfar forliste med skuta «Caritas» ved Teinedypet rett sør for Hesnesøya, og omkom sammen med hele mannskapet. Hesnesøya er et populært mål for båtturister om sommeren. 


== Referanser ==
Dashbord

Dashbord er delen av et kjøretøy eller fartøy foran fører/flyger/rormann med få eller mange måleinstrumenter, strømbrytere, sikringer, navigasjons- og radioutstyr.

Dashbord (fly)
Dashbord (bil)
Dashbord (båt)
Dauphiné

Dauphiné ([dofi'ne]) eller Dauphiné Viennois ([dofi'ne vjɛˈnwa]]) er en tidligere provins i det sørøstlige Frankrike, som omtrentlig tilsvarer de nåværende franske departmentene Isère, Drôme og Hautes-Alpes. 
Dauphiné var en uavhengig stat fra 1040 til 1349, som ble styrt av grevene av Albon, før den ble tilsluttet det Franske kongedømmet. Som fransk provins hadde den fortsatt autonomi inntil 1457.
Den franske tronarvingen under Valois- og Bourbon-dynastiene hadde tittelen le Dauphin de France.
Dens historiske hovedstad var Grenoble og dens andre større byer var Vienne, Valence, Montélimar, Gap og Romans-sur-Isère.
Dens innbyggere blir kalt dauphinois og dauphinoises.
Le Dauphiné Libéré er en kjent regional fransk avis; den organiserer det årlige sykkel-rittet Critérium du Dauphiné Libéré.
Lively Island

Lively Island (spansk: Isla Bougainville) er en øy beliggende øst for Øst-Falkland på Falklandsøyene. Det er øygruppens største rottefrie øy, og den har derfor et svært rikt fugleliv. Lively Island har en dypt innskåret kystlinje, og øya har mange bekker og dammer. Øya benyttes som beiteområde for sauer.
Øyas spanske navn stammer fra den franske kapteinen Louis-Antoine de Bougainville som i 1760-årene etablerte den første bosetningen på Falklandsøyene, i Port Louis på Øst-Falkland.
Slaget ved Seal Cove utkjempet seg i nærheten under Falklandskrigen.


== Referanser ==
Gipsdalen

Gipsdalen er en 22 km lang isfri dal på den sørlige delen av Bünsow Land på Spitsbergen, Svalbard. Gipsdalen munner ut i Gipsvika i Sassenfjorden, som er en sidefjord til Isfjorden. Dalen har sitt navn etter gipsforekomstene i fjellene i området. I dalbunnen renner Gipsdalselva.


== Referanser ==
Historikk over verdensmesterskapsrekorder i høydehopp

Dette er en liste over utviklingen av mesterskapsrekorder for høydehopp ved verdensmesterskapene i friidrett utendørs.


== Herrer ==


== Damer ==
Karl Neumer

Karl Neumer (født 23. februar 1887, død 16. mai 1984) var en tysk syklist som deltok i de olympiske leker 1908 i London.
Neumer vant to olympiske medaljer i sykling under OL 1908 i London. Han kom på tredjeplass, bak britiske Victor Johnson og Émile Demangel fra Frankrike, på den korteste distansen i banesyklingen, 660 yards. Det var 46 syklister fra ni nasjoner som deltok.
Neumer var også med på det tyske laget som kom på andreplass på 4000 meter. De andre på laget var Max Götze, Richard Katzer og Hermann Martens.


== OL-medaljer ==
 1908  London - Sølv i sykling, 4000 meter lag  Tyskland
 1908  London - Bronse i sykling, 660 yards  Tyskland


== Eksterne lenker ==
(en) Karl Neumer – Olympedia 
(en) Karl Neumer – Sports-Reference (OL-resultater – arkivert) 
(en) Karl Neumer – databaseOlympics.com (arkivert) 
(en) Karl Neumer – Cycling Archives
DS «Driva» (1909)

DS «Driva» var i perioden 1909-1950 et kystruteskip i kystrutefart på Nordvestlandet. Skipet havnet i begivenhetenes sentrum da den norske gullbeholdningen ble evakuert til England etter det tyske angrepet på Norge i 1940.


== DS «Driva» ==
August 1909: Levert fra Trondhjems Mekaniske Værksted, Trondheim (byggenr. 138)  som kystruteskip «Driva» til Nordmør Dampskibsselskab, Kristiansund N. Benyttet i postrute Trondheim-Batnfjordsøra.
1. juni 1920: Eierselskapet fusjonerte inn i Møre Fylkes Ruteselskap, Molde. Fortsatte i samme rute.
29. april 1940: «Driva» avgikk Molde for Tromsø med deler av Norges gullbeholdning. Gullbeholdningen skulle egentlig fraktes av den britiske krysseren HMS «Glasgow» fra Molde til England sammen med Kongen og regjeringen, men på grunn av kraftige bombeangrep på Molde måtte krysseren forlate Molde før alt gullet var lastet. Molde sto i brann da «Driva» lastet og avgikk. Neste dag ble «Driva» angrepet av tyske fly og fikk så store skader at skipet måtte landsettes ved Ramsvika på Visnes i Eide på Nordmøre. Gullasten ble der lastet over i lastebiler og ført til Gjemnes hvor den ble overført til 5 mindre fiskefartøy og senere til 2 andre fartøy før den ankom Tromsø 9. mai 1940. «Driva» ble senere hevet og reparert.
1947: Eierselskapet endret navn til Møre og Romsdal Fylkesbåtar, Molde.
1950: Tatt ut av ruten og opplagt som reserveskip.
Mars 1956: Solgt til Br. Anda, Hundvåg i Stavanger for opphugging.


== Se også ==
Gulltransporten
Flåteliste for MRF


== Kilder ==
«Her Byggedes Skibe, TMV 1843-1983»  Finn R. Hansen 1995
Warsailors.com – Norwegian homefleet Besøkt 6. september 2009
Jens Chr. Egenæs
Herskap og tjenere

Herskap og tjenere (orig: Upstairs, Downstairs) er en britisk dramaserie som gikk på ITV fra 1971 til 1975. Serien fulgte livet til en velstående familie og tjenestefolkene deres som bodde i en herskapsvilla i det fasjonable Belgravia-distriktet i London. Serien skildret tiden fra 1903 til 1930. 
Serien vant Emmy for beste dramaserie både i 1974, 1975 og 1977. I tillegg vant den Golden Globe for beste dramaserie i 1974 og BAFTA i samme klasse i 1972 og 1974.Den ble sendt på NRK fra 1975 til 1976 og TV 2 fra 1993. Serien ble meget populær da den gikk på norsk TV på midten av 1970-årene.


== Rollebesetning ==


== Oppfølger ==

BBC lanserte i 2010 en oppfølger til den originale serien som ble sendt under samme navn i to sesonger i 2010 og 2012.


== Referanser ==


== Eksterne lenker ==
(en) Herskap og tjenere på Internet Movie Database
Historikk over verdensmesterskapsrekorder i stavsprang

Dette er en liste over utviklingen av mesterskapsrekorder for stavsprang i verdensmesterskapene i friidrett utendørs.


== Herrer ==


== Damer ==


== Referanser ==
Ganja-dronningen

Ganja-dronningen er en dokumentarfilm fra 2007 regissert av Janine Hosking. Filmen omhandler Schapelle Corby, en australsk kvinne som ble arrestert på Bali i 2004 og året etter dømt til 20 års fengsel for narkotikasmugling. Corby mener hun er uskyldig dømt, og saken har blitt en stor belastning i forholdet mellom Indonesia og Australia.
Dokumentaren ble vist på NRK2 den 5. september 2009.
En utvidet versjon, med tittelen Schapelle Corby: The Hidden Truth, ble sendt av Nine Network i Australia i juni 2008. Denne versjonen ble nominert til «Most Outstanding Documentary or Documentary Series» under utdelingen av Logie Awards i 2009.


== Referanser ==


== Eksterne lenker ==
(en) Ganja-dronningen på Internet Movie Database 
(nl) Ganja-dronningen på MovieMeter 
(en) Ganja-dronningen på AllMovie 
(en) Ganja-dronningen på Rotten Tomatoes
Janine Hosking

Janine Hosking er en australsk dokumentarfilmskaper.  Hun vant Walkley Award i 1997 for dokumentaren Tjandamurra, om Tjandamurra O'Shane, som ble laget for Seven Network.
Hun har også laget flere andre dokumentarfilmer, som My Khmer Heart (Ikandy Films, 2001), Mademoiselle and the Doctor (Ikandy Films, 2004), With This Ring (2005) og Ganja-dronningen (2007).


== Referanser ==


== Eksterne lenker ==
(en) Janine Hosking på Internet Movie Database 
(en) Janine Hosking på AllMovie 
(en) Janine Hosking hos The Movie Database
Heimdal (Løten)

Heimdal er en bygd i Løten kommune i Innlandet, og ligger omtrent 7,5 kilometer fra kommunesenteret Løten. Inntil 2021 var Heimdal regnet som tettsted av Statistisk sentralbyrå, men fra 2021 oppfylte stedet ikke lenger tettstedskriteriene.


== Referanser ==
La Roux

La Roux (uttales /la'ru:/) er en britisk synthpop/electropop duo bestående av Eleanor «Elly» Jackson og Ben Langmaid. Musikken blir skrevet og produsert av de to i fellesskap, mens Jackson alene fremstår som frontfigur og vokalist. Musikken er inspirert av 80-tallets synthpop, der Yazoo, The Human League, Heaven 17 og Blanc er blant mange band som har påvirket dem.
La Roux var oppvarmingsband for Lily Allen på hennes UK-turne i mars 2009. La Roux opptrådte også på Jimmy Kimmel Live show i USA 23. juli 2009. Første konsert i Norge fant sted 4. september 2009 som en intimkonsert for 420 tilskuere på klubben Blå i Oslo.


== Diskografi ==
La Roux (2009)
Trouble in Paradise (Polydor Records, 2014)


== Eksterne lenker ==
(en) Offisielt nettsted 
(en) La Roux – kategori av bilder, video eller lyd på Commons 
(en) La Roux på Apple Music 
(en) La Roux på Discogs 
(en) La Roux på MusicBrainz 
(en) La Roux på SoundCloud 
(en) La Roux på Spotify 
(en) La Roux på Songkick 
(en) La Roux på Last.fm 
(en) La Roux på Genius — sangtekster 
(en) La Roux på AllMusic
Sørbygdafeltet

Sørbygdafeltet (eller Starhellinga) er et tettsted i tidligere Romedal kommune, nå Stange kommune i Innlandet. Tettstedet har 422 innbyggere per 1. januar 2022, og ligger fire kilometer fra Romedal sentrum og fem kilometer øst for kommunesenteret Stange.


== Referanser ==
Andaquí-demningen

Andaquí-demningen er en demning med et vannkraftverk under utbygging i elva Japurá i Colombia, beliggende på grensen mellom provinsene Cauca og Putumayo. Mulighetsstudiene ble fullført 1994–1997 av selskapet Ingetec S.A., og installert total vannkrafteffekt er planlagt til mellom 705 MW og 2 100 MW. Utbygger er selskapet Isagen S.A.
San Carlos vannkraftverk

San Carlos vannkraftverk er et vannkraftverk mellom elvene Rio San Carlos og Rio Samana Norte i Colombia. Vannes ledes gjennom et kunstig vannledning fra reservoaret Embalse de Punchiná som dannes av Punchiná-demningen (San Carlos-demningen). 
Demningen ble konstruert fra 1978 og stod ferdig med vannkraftverk i 1984. Installert vannkraftkapasitet er 1 240 MW.


== Referanser ==
Porce III-demningen

Porce III-demningen er en demning under bygging i elven Medellín i Colombia, svært nær storbyen Medellín. Rundt storbyen kalles denne delen av elva for Porce. Demningen som er under utbygging skal etter planen være ferdig for igantsetting av vannkraftverket Porce III i 2010. Installert vannkraftkapasitet skal bli 660 MW. Steinfyllingsdammen er 140 m høy og 400 m lang.


== Eksterne lenker ==
Ingetec – informasjon om selskapets damprosjekter.
Jordskjelvet nær Java 2009

Jordskjelvet nær Java 2009 var et styrke 7.3 jordskjelv  den 2. september 2009 klokken 14:55 lokal tid ved Vest-Java, Indonesia, som depte minst 63 mennesker. Mange mennesker er savnet. Mer enn 87000 hjem ble ødelagt.
Jordskjelvet kunne føles i hovedstaden Jakarta. Det var Indonesia's dødeligste jordskjelv siden 2006.


== Referanser ==
Beauharnois-demningen

Beauharnois-demningen er en demning med et vannkraftverk i St. Lawrence-elva i Canada. Det har en installert total vannkrafteffekt på  1 903 MW. Anlegget stod ferdig konstruert i 1932. Dette er et såkalt elvekraftverk (engelsk: run-of-river) som ikke magasinerer opp reservoar men utnytter den løpende vannføringen i vassdraget.


== Eksterne lenker ==
Liste med bilder og data for alle vannkraftverkene til Hydro Quebec.
Outardes 3 vannkraftverk

Outardes 3 vannkraftverk er et vannkraftverk i Outardeselva  i Canada, i det østlige Québec. Elva renner ut i Atlanterhavet via St. Lawrence-bukta. Vannkraftverket har en installert total vannkrafteffekt på  1 145 MW. Anlegget stod ferdig konstruert i 1969. 


== Eksterne lenker ==
Liste med bilder og data for alle vannkraftverkene til Hydro Quebec.
Historikk over verdensmesterskapsrekorder i kulestøt

Dette er en liste over utviklingen av mesterskapsrekorder for kulestøt ved verdensmesterskapene i friidrett utendørs.


== Herrer ==


== Damer ==
Shipshaw-demningen

Shipshaw-demningen  er en demning og et vannkraftverk i elva Saguenay River, nedenfor dennes utspring fra Saint-Jean-sjøen i Québec, Canada. Det har en installert total vannkrafteffekt på 896 – 925 MW. Kraftverket stod ferdig i 1943 og endelig med andre trinn i 1963, og utnytter et fall (hydraulic head) på 64 meter.
Dette anlegget magasinerer ikke opp noe reservoar, men er et såkalt elvekraftverk (run-of-river). Operatør og eier er metallelskapet Rio Tinto Alcan, og anlegget støtter aluminiumsindustrien i området.
Rundt Saint-Jean-innsjøen (Lac Saint-Jean), som får tilsig fra Peribonka River og gir tilsig videre til Saguenay River, ligger følgende demninger med hvert sitt tilhørende vannkraftverk, regnet ovenfra og nedover vassdraget:

Peribonka RiverChute-des-Passes-demningen (1959) – 750 MW
Chute-du-Diable vannkraftverk (1952) – 224 MW
Chute-à-la-Savane vannkraftverk (1953) – 245 MWSaguenay RiverIsle-Maligne vannkraftverk (1926) – 448 MW
Chute-à-Caron vannkraftverk (1931) – 222 MW
Shipshaw-demningen (1963) – 896 MW


== Eksterne lenker ==
The regulation of Lac Saint-Jean – Rio Tinto Alcan brosjyre (PDF).
Laforge 1-demningen

Laforge 1-demningen er en demning med  et vannkraftverk i La Grande-elva i Canada, i det vestlige Québec. Elva renner ut i Hudsonbukta. Vannkraftverket har en installert total vannkrafteffekt på  878 MW. Anlegget stod ferdig konstruert i 1994. 
Demningen magasinérer opp det store Laforge 1-reservoaret.


== Eksterne lenker ==
Hydro-Québec - presentasjon og kart av hele vannkraftutbyggignen ved La Grande-elva.
Liste med bilder og data for alle vannkraftverkene til Hydro Quebec.
Bersimis 2-demningen

Bersimis 2-demningen er en demning med  et vannkraftverk i Bersimis-elva i Canada, i det østlige Quebec. Elva renner ut i Atlanterhavet. Vannkraftverket har en installert total vannkrafteffekt på 845 MW. Anlegget stod ferdig konstruert i 1959. Det etterfulgte Bersimis 1-demningen (1 125 MW) som ble bygget i 1956.
Laforge 2-demningen

Laforge 2-demningen er en demning med  et vannkraftverk i La Grande-elva i Canada, i det vestlige Québec. Elva renner ut i Hudsonbukta. Vannkraftverket har en installert total vannkrafteffekt på  319 MW. Anlegget stod ferdig konstruert i 1996. 
Demningen magasinérer det store Laforge 2-reservoaret.


== Eksterne lenker ==
Hydro-Québec - presentasjon og kart av hele vannkraftutbyggignen ved La Grande-elva.
Liste med bilder og data for alle vannkraftverkene til Hydro Quebec.
Outardes 4 vannkraftverk

Outardes 4 vannkraftverk er et vannkraftverk i Outardeselva i Canada, i det østlige Québec. Elva renner ut i Atlanterhavet via St. Lawrence-bukta. Vannkraftverket har en installert total vannkrafteffekt på 785 MW. Anlegget stod ferdig konstruert i 1972. 


== Eksterne lenker ==
Liste med bilder og data for alle vannkraftverkene til Hydro Quebec.
Seven Mile-demningen

Seven Mile-demningen er en demning med vannkraftverk i elven Columbia River i Britisk Columbia, Canada. Anlegget sto ferdig utbygd i 1979. Installert kapasitet i vannkraftproduksjonen er 790 MW.


== Eksterne lenker ==
British Columbia Hydro – «Seven Mile Dam  Dam Safety Improvements ProjectMajor Capital Project Plan».
Sølvklumpen

Sølvklumpen er en norsk filmpris delt ut av Norske Kinosjefers Forbund siden 1958, til
den beste kinofilm i året som gikk. Fra starten av ble den delt ut til importøren som satte opp den beste utenlandske kinofilmen, men fra 1959 ble den også delt ut til den beste norske kinofilmen.
Prisen er en sølvklump med inskripsjon fra Den Kongelige Mynt og er på engelsk
benevnt The Silver Nugget.  Fra 2007 er prisen til beste utenlandske film erstattet med en pris til beste norske barnefilm.


== Vinnere ==
Fra 2007 ble prisen til beste utenlandske kinofilm omgjort til en pris til beste norske barnefilm.


== Fotnoter ==


== Referanser ==


== Litteratur ==
Aleksander Kwiatkowski (1983).  (engelsk). Dover Publications Inc. ISBN 978-0486243047.
Peace Canyon-demningen

Peace Canyon-demningen er et vannkraftverk fra 1980 i elven Peace River i provinsen Britisk Columbia, Canada. Den ligger 23 km nedstrøms fra W. A. C. Bennett-demningen, og 6 km oppstrøms fra byen Hudson's Hope. Installert vannkrafteffekt i anlegget er 800 MW, fordelt på fire turbiner. Demningen er 61 meter høy og 325 meter lang, og er en gravitasjonsdam i betong. På høyre bredd fortsetter en 21 meter høy og 200 meter lang jordfyllingsdam. 
Demningen demmer opp Dinosaur Lake, som strekker seg helt opp til W. A. C. Bennett-demningen 23 km lengre oppe i elva. Reservoaret er relativt lite i areal og volum.


== Eksterne lenker ==
British Columbia Hydro – webside med informasjon om anlegget.
British Columbia Hydro – «Facility Asset Plan 2004/05», side 11.
Historikk over verdensmesterskapsrekorder i diskoskast

Dette er en liste over utviklingen av mesterskapsrekorder for diskoskast ved verdensmesterskapene i friidrett utendørs.


== Herrer ==


== Damer ==
Sy-Sima kraftverk

Sy-Sima kraftverk er et vannkraftverk i Simadalen i Eidfjord kommune i Vestland.
Det ligger i samme fjellanlegg som Lang-Sima kraftverk.
De to kraftverkene er tilsammen Norges nest største målt i installert effekt. Produksjonen startet i 1980.
Kraftverket har et omfattende nett av tunneler og dammer og de største magasinene er Langvatn, Rundavatn, Rembesdalsvatn og Sysenvatnet. Alle disse dammene er steinfyllingsdammer.
Det har to turbiner med installert effekt 620 MW med midlere årsproduksjon på 1 640 GWh. Fallhøyde 905 m.
Kraftverket regulerer og delvis tørrlegger fossene Vøringsfossen, Skykkjedalsfossen og Rembedalsfossen.
Grasbotntjørni pumpestasjon åpnet i 2016, pumper vann fra Grasbotntjørni til Langvatn. Det øker produksjonen i Sima med 8 GWh.
Eiere er Statkraft 65 %, BKK 26,25 % og Sunnhordland Kraftlag 8,75 %.
Sy-Sima har det største Pelton-løpehjulet i verden, på 5 meter i diameter. Vannets kraft på skålene er 5.5 millioner Newton. I 2015 brakk en skovel av, og 'reservehjulet' (som avbildet under) ble tatt i bruk.


== Galleri ==

		
		
		


== Se også ==
Sysendammen


== Referanser ==


== Kilder ==
«NVE Atlas». Vannkraft.  Norges vassdrags- og energidirektorat
NVE vannkraftdatabase Sy-Sima
Statkraft.no om Sima kraftverk
Sunnhordland Kraftlag


== Eksterne lenker ==
Statkraft om Grasbotntjørni pumpe (arkiv)
Hardanger Folkeblad om turbinhavari
Unlocking the Past

Unlocking the Past er et musikkalbum med coverlåter fra norske Jorn.
Albumet er Jorns femte utgivelse, men inneholder ikke noe nytt materiale. Albumet har derimot coverlåter fra band som er blant Jorns største innflytelser; Deep Purple, Black Sabbath, Thin Lizzy, Whitesnake og Kiss.
Alle sporene er innspilt spesielt for albumet, unntatt «The Day the Earth Caught Fire» og «Burn», som er fra Jorns debutalbum Starfire. På albumet opptrer flere gjestemusikerne, blant annet gitarist Ronni Le Tekrø (TNT),  Ralph Santolla, keyboardist Don Airey (Deep Purple) og tidligere trommeslager i TNT, John Macaluso.
Albumet ble utgitt 29. januar 2007, samme dag som samlealbumet The Gathering ble utgitt.


== Sporliste ==
«On and On» (Schenker/Barden) (Michael Schenker Group cover) – 4:44
«Fool for Your Loving» (Coverdale/Marsden/Moody) (Whitesnake cover) – 4:47
«Cold Sweat»  (Lynnot/Sykes) (Thin Lizzy cover) – 3:24
«Lonely is the Word»/«Letters from Earth» (Dio/Butler/Iommi) (Black Sabbath cover) – 5:26
«Burn»  (Blackmore/Coverdale/Lord/Paice) (Deep Purple cover) – 6:31
«Feel Like Makin' Love» (Rodgers/Ralphs) (Bad Company cover) – 4:16
«Kill the King» (Blackmore/Dio) (Rainbow cover) – 4:02
«Perfect Strangers»  (Blackmore/Gillan/Glover) (Deep Purple cover) – 6:52
«Naked City» (Simmons/Kulick/Poncia/Castro) (Kiss cover) – 3:45
«The Day the Earth Caught Fire» (Mason/Slamer/Thomas) (City Boy cover) – 5:24


== Personell ==
Band

Jørn Lande – Vokal
Jørn Viggo Lofstad – Gitar
Tore Moren – Gitar
Morty Black – Bassgitar
Ronny Tegner – Keyboard
Willy Bendiksen – SlagverkGjestemusikere

Ronni Le Tekrø (TNT) – Gitar
Ralph Santolla (Iced Earth, Obituary) – Gitar
Steinar Krokmo (Pagan's Mind) – Bassgitar
Don Airey (Rainbow, Deep Purple, Ozzy Osbourne) – Keyboard
Stian L. Kristoffersen (Pagan's Mind) – Slagverk
John Macaluso (Yngwie Malmsteen, TNT, ARK) – Slagverk
Shane French (Millennium) – Gitar
Oliver Hanson (Millennium) – Slagverk
Espen Mjoen – Bassgitar
Manfred Binder – Bassgitar